
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


nummer  24  15.  DECEMBER  1922 


71.   AARGANG 


INDLEDNINGSTALEN 
AF  PRÆSIDENT  HEBER  J.  GRANT. 

Ved  Generalkonferencen  den  6.  Oktober  1922. 
I  Tabernaklet  Salt  Lake  City,  Utah. 

(Oversat  fra  »Deseret  News«.) 
(Fortsat  fra  Side  361.) 

USANDHED  PUBLISERET 

Jeg  vil  læse  et  Udklip,  sendt  til  mig  af  forhenværende  Gu- 
vernør for  Utah,  John  C.  Gutter,  dateret  Winona  Lake,  den 
9.  August,  thi  jeg  tror,  at  denne  Meddelelse  vil  være  op- 
lysende for  Eder,  ligesom  den  er  det  for  mig:  »Dr.  James  S. 
Martin  fra  Pittsburg  holdt  en  Tale  her  i  Dag,  hvori  han  er- 
klærede, at  H.  J.  Grant,  Hovedet  for  Mormonkongeriget,  er 
den  mægtigste  Politiker  i  Amerika,  thi  han  kontrolerer  ikke 
alene  de  politiske  Forhold  i  Utah,  men  ogsaa  i  de  fem  om- 
kringliggende Stater,  samt  over  sin  Indflydelse  i  det  mindste 
i  fem  andre  Stater.  Han  staar  i  intimt  Forhold  til  Præsiden- 
ter og   slutter  Overenskomster  med   de   store   politiske   Par- 

tier.«  Jeg  dementerer  disse  Beskyldninger  og  vil  raade  Dr. 
Martin  og  alle  andre  til  ikke  at  tale  Usandhed,  thi  der  er  et 
Sted  beredt  specielt  for  alle  Løgnere. 

Jeg  erklærer  til  den  hele  Verden,  at  jeg  aldrig  har  brugt 
min  Indflydelse  mod  eller  for  noget  Individ  i  politisk  Hen- 
seende i  Utah  eller  nogen  anden  Stat.  Jeg  har  ingen  Aspi- 
rationer paa  disse  Omraader.  Det  blev  sagt  til  Profeten  Jo- 
seph Smith,  at  hans  Navn  skulde  blive  omtalt  som  Godt  og 
Ondt  blandt  alle  Nationer,  og  det  samme  kan  berettiget  siges 
ogsaa  om  hans  Efterfølgere. 

Al  den  Opposition,  som  gør  sig  gældende  mod  Guds  Værk, 
kan  ikke  standse  det.  Jeg  vil  læse  en  Del  af  det  121.  Kapitel  i 
Lærdommens  og  Pagtens  Bog  fra  det  33.  Vers.  Hvor  længe 
kan  rindende  Vand  forblive  urent?  Hvad  Magt  kan  standse 
Himlene?  Lige  saa  godt  kunde  Mennesket  udrække  sin  svage 
Arm  for  at  standse  Missourifloden  i  dens  bestemte  Løb,  eller 
vende  Strømmen  i  modsat  Retning,  som  at  forhindre  den  Al- 
mægtige fra  at  udgyde  Himlens  Kundskab  paa  de  Sidste  Da- 
ges Helliges  Hoveder. 

Se,  mange  er  kaldte,  men  faa  er  udvalgte.  Og  hvorfor  er  de 
ikke  udvalgte? 

Fordi  deres  Hjærter  er  de  verdslige  Ting  hengivne,  og  de 
tragte  efter  menneskelig  Ære,  saa  at  de  ikke  kan  lære  denne 
ene  Lektie: 

At  Præstedømmets  Rettigheder  er  uadskilleligt  forbundne 
med  Himlens  Kræfter,  og  at  Himlens  Kræfter  ikke  kan  kon- 
troleres eller  bruges  uden  ifølge  Retfærdighedens  Principer. 

At  de  kunne  overdrages  paa  os,  er  sandt;  men  naar  vi  for- 
søger at  skjule  vore  Synder,  tilfredsstiller  vort  Hovmod  og 
vor  forfængelige  Ærgerrighed,  eller  udøver  Kontrol,  Herre- 
dømme eller  Tvang  over  Menneskenes  Sjæle  i  nogen  som 
helst  Grad  af  Uretfærdighed,  se  da  unddrager  Himlene  sig  os, 
Herrens  Aand  bedrøves,  og  naar  den  borttages,  da  er  saa- 
danne  Mænds  Præstedømme  og  Myndighed  til  Ende. 

Se,  forend  han  bliver  det  va'r,  er  han  overladt  til  sig  selv 

at  stampe  imod  Brodden,  forfølge  de  Hellige  og  stride  mod 
Gud. 

Ved  sorgelig  Erfaring  har  vi  lært,  at  det  næsten  ligger  i 
alle  Menneskers  Natur  og  Tilbøjelighed,  saa  snart  de  for- 
moder, at  de  har  erholdt  en  Smule  Myndighed,  da  straks  be- 
gynde at  udøve  uretfærdigt  Herredomme. 

Paa  Grund  heraf  er  mange  kaldte,  men  faa  er  udvalgte. 

Ingen  Magt  eller  Indflydelse  kan  eller  bør  udoves  i  Kraft 
af  Præstedømmet  uden  ved  Overbevisning,  Langmodighed, 
Mildhed,  Sagtmodighed  og  uskrømtet  Kærlighed. 

Venlighed  og  sand  Kundskab,  uden  Hykleri  og  uden  Svig, 
skal  storligen  udvide  Sjælen. 

Irettesæt  skarpt,  naar  Du  drives  dertil  af  den  Helligaand, 
og  udvis  derefter  storre  Kærlighed  mod  en  saadan,  som  Du 
har  irettesat,  paa  det,  at  han  ikke  skal  holde  Dig  for  en 
Fjende. 

At  han  maa  erfare,  at  din  Trofasthed  er  stærkere  end  Dø- 
dens Baand. 

Lad  Dit  Hjærte  være  fuldt  af  Kærlighed  til  alle  Mennesker 
og  smyk  altid  Dine  Tanker  med  Dyd;  da  skal  Du  have  større 
Frimodighed  for  Guds  Aasyn,  og  Præstedømmets  Lære  skal 
falde  paa  Din  Sjæl  som  Himlens  Dug. 

Den  Helligaand  skal  være  Din  stadige  Ledsager,  og  Dit 
Scepter  Retfærdighedens  og  Sandhedens  uforanderlige  Scepter, 
og  Dit  Herredømme  skal  være  et  evigt  Herredømme,  og  uden 
Tvangsmiddel  skal  det  tilflyde  Dig  fra  Evighed  til  Evighed. 

Og  dette  er  Evangeliet,  det  glade  Budskab,  som  Røsten  fra 
Himlen  vidnede  for  os. 

At  Jesus  kom  til  Verden  før  at  blive  korsfæstet  for  Verden 
og  bære  dens  Synder  og  helliggøre  og  rense  den  fra  al  Uret- 
færdighed. 

Dette  er  Evangeliets  Budskab  til  Verden.  Mange  siger,  at  vi 
tror,  at  Jesus  Kristus  lever,  men  vi  véd  det  ikke.  Der  er  dog 
to  Mænd,  som  kunde  sige  med  Vished,  at  de  vidste,  at  han 
lever,  nemlig  Joseph  Smith  og  Sidney  Rigdon: 

Og  se,  efter  de  mange  Vidnesbyrd,  der  er  given  om  ham,  er 
dette,  som  vi  giver,  det  sidste  af  dem  alle,  nemlig:  at  han 
lever. 

Thi  vi  saa  ham  hos  Guds  hejre  Haand,  og  vi  hørte  Rosten 
vidne,  at  han  er  Faderens  Enbaarne. 

At  ved  ham  og  formedelst  ham  og  af  ham  er  Verdenerne 
bleven  til  og  skabte,  og  deres  Indvaanere  er  avlede  som  Son- 
ner  og  Døtre  af  Gud. 

Og  dette  saa  vi  ogsaa  og  vidner,  at  en  Guds  Engel,  der 
havde  Myndighed  for  Guds  Aasyn,  men  gjorde  Oprør  mod 
den  enbaarne  Søn,  hvem  Faderen  elskede,  og  som  var  i  Fa- 
derens Skod,  blev  nedstyrtet  fra  Guds  og  Sønnens  Aasyn. 

Mange  siger,  at  de  ikke  kan  tro  dette,  men  det  forandrer 
ikke  Sagen,  thi  der  er  Tusinder  af  Mænd  og  Kvinder,  som  kan 
bære  Vidnesbyrd  om  Mormonismens  Sandhed  formedelst  den 
Hellig  Aands  Aabenbarelse  til  dem. 

Det  er  en  Gaade  for  Verden,  at  to  Tusind  unge  Mænd  og 
Kvinder  paa  deres  egen  eller  Forældres  Bekostning  vil  gaa 
ud  i  Verden  og  uden  Betaling  forkynde  Evangeliet,  men  for 
de  Sidste  Dages  Hellige  er  det  ingen  Gaade.  De  forstaar,  at 
det  er  fordi,  de  elsker  Jesu  Kristi  Evangelium  og  deres  Med- 
mennesker. 

Naar  vi  kalder  vore  Brodre  og  Søstre  paa  Mission,  saa  faar 
vi  altid  saadanne  Svar  tilbage,  som  tilkendegiver  Glæde 
og  Taknemmelighed,  fordi  Herrens  Tjenere  er  bleven  inspi- 
reret til  at  kalde  dem  paa  Mission,  thi  det  har  været  deres 
Attraa  at  gaa  ud  i  Verden  og  forkynde  Evangeliet.  Der  har 
været  mange  Tusinder  af  Mænd  Og  Kvinder,  som  har  været 
ude  i  Verden  paa  Mission,  og  det  er  umuligt  at  beregne  den 
Opofrelse,  der  er  gjort  paa  det  finansielle  Omraade.  Der  er 
gennemsnitlig  2000  Missionærer  ude  i  Verden  paa  én  Gang, 
og  naar  man  regner,  at  det  koster  hver  enkelt  Missionær 
50  Dollars  om  Maaneden  at  leve,  saa  beløber  denne  Sum  sig 
til  Millioner  hvert  Aar,  og  alt  dette  uden  noget  Haab  om 
finansiel  Erstatning. 

Jeg  erindrer,  da  jeg  var  paa  Mission  i  England,  at  jeg  til- 
fældigvis fandt  en  Bog,  skreven  af  Eks-Senator  Beveredge, 
betitlet:  »Den  unge  Mand  og  Verden«.  Jeg  har  hentydet  til 
denne  Bog  mange  Gange,  men  jeg  ønsker  at  hentyde  til  den 
igen.  I  denne  Bog  fandt  jeg  følgende  Kapitler:  »Den  unge 
Mand  og  Prædikestolen«,  »Den  unge  Mand  og  hans  Hjem«, 
»Den  unge  Mand  og  Loven«. 

I  Kapitlet:  »Den  unge  Mand  og  Prædikestolen«  omtaler  han 
en  Person,  som  opholdt  sig  i  en  By,  hvor  der  var  mange 
Gejstlige,  og  havde  saaledes  de  bedste  Betingelser  for  at  faa 
nedenstaaende  Sporgsmaal  besvaret.  Han  meddelte  paa  For- 
haand,  at  en  af  de  Forenede  Staters  største  Transportører 
havde  sagt,  at  han  vilde  hellere  have  Kundskab  om  Livet  efter 
Doden,  og  at  Sjælen  er  udodelig,  end  den  højeste  Stilling  og 
Ære  i  denne  Verden.  Han  hentydede  ogsaa  til  en  almindelig 
Politiker,  der  havde  tænkt  paa  mange  forunderlige  Ting,  og 
særligt:   »Er  Sjælen  udodelig,  og  hvad  er  Sjælen  for  noget«. 

1.  Sporgsmaal:  Tror  I  paa  Gud  Fader,  som  en  intelligent 
definitiv  haandgribelig  Personlighed,  ikke  en  flydende  Taage, 
der  svommer  i  Rummet,  men  en  personlig  Gud,  i  hvis  Billede 
I  er  skabt? 

Ingen  Argumenter,  ingen  Forklaringer.  Er  Eders  Sind  i  en 
saadan  Stilling,  at  I  kan  svare:  Ja  eller  Nej. 

Ingen  af  disse  Gejstlige  svarede  Ja,  men  forsøgte  at  give 
Forklaringer,  fordi  der  er  saa  mange  delte  Meninger  i  Ver- 
den. 

2.  Sporgsmaal:  Tror  I,  at  Jesus  Kristus  er  den  levende  Guds 
Son  og  sendt  af  ham  for  at  frelse  Verden,  at  han  døde  paa 
Korset,  blev  begravet  og  opstod  den  tredje  Dag?  Intet  Svar; 
kun  Forklaringer.  Alle  var  enige  om,  at  han  var  en  dygtig 
moralsk  Lærer.  Han  var  ikke  en  moralsk  Lærer,  dersom  han 
ikke  var  Guds  Søn.  Han  sagde  selv,  at  han  var  Guds  Søn  og 
Verdens  Frelser.  Han  kunde  ikke  være  en  moralsk  Lærer, 
dersom  den  Grundvold,  han  stod  paa,  var  falsk. 

3.  Spørgsmaal:  Tror  I,  naar  I  dør,  at  I  skal  leve  igen  med  en 

fuld  Bevidsthed  om  Eder  selv  og  være  i  Stand  til  at  genkende 
Eders  Slægtninge  og  Fortidsvenner?  Intet  bestemt  Svar  fra 
nogen  af  Præsterne.  Hvad  Svar  vilde  de  Sidste  Dages  Hellige 
give  paa  disse  Spørgsmaal?  Det  vilde  blive  et  ubetinget  Ja. 

Vi  tvivler  ikke  om,  at  Gud  er  en  Person.  Joseph  Smith  saa 
ham  og  talte  med  ham.  Vi  tvivler  ikke  om,  at  Jesus  er  Kri- 
stus, Verdens  Forløser,  thi  han  meddelte  dette  til  Sidney  Rig- 
don  og  Joseph  Smith  i  Kirtlands  Tempel. 

Vi  tvivler  heller  ikke  om  Sjælens  Udødelighed: 

»Om  Hytten  paa  vor  Rejse  brydes  ned, 

salig  Dag!  Alt  er  vel! 
Endt  er  da  al  vor  Trængsel  og  Ufred, 

og  hos  Gud  bor  vor  Sjæl. 
Men  om  vort  Liv  det  bliver  spart, 
og  vi  med  Israel  faar  Part, 
vi  Jesus  da  vil  møde  snart! 

Alt  er  vel!  —  Alt  er  vel!« 

For  en  Tid  siden  modtog  jeg  et  Brev  fra  Vice-Præsidenten 
for  en  stor  Bank-Institution,  for  hvem  jeg  sang  denne  Sang, 
naar  han  var  i  Utah,  og  han  bad  mig  om  en  Kopi.  Nogle  Dage 
senere  citerede  han  det  sidste  Vers  og  sagde:  »Jeg  har  aldrig 
læst  et  Vers  i  en  Salme,  som  har  givet  mig  saadan  Over- 
bevisning om  Sjælens  Udødelighed.«  Han  sagde  videre:  »Jeg 
betragter  disse  poetiske  Ord  som  de  smukkeste,  de  mest  op- 
muntrende, ophøjede,  overbevisende  og  inspirerende  af  alt, 
som  jeg  har  hørt  og  erfaret  i  mit  Liv  vedrørende  Livet  efter 
Døden.  Saadanne  Tanker  ophøjer  Mennesket  til  Guddoms- 
rang.« 

Mr.  Beveredge  sagde,  at  de  Gejstlige,  som  han  stillede  disse 
Spørgsmaal,  var  anerkendte  som  de  dygtigste  baade  med 
Hensyn  til  Lærdom  som  Veltalenhed.  Han  sagde  videre,  at 
Mænd,  som  bestiger  Talerstolen  uden  Tro  paa  Kristus,  er 
Helligdomsskændere. 

GØR  HVAD  ER  RET. 

Førend  jeg  slutter  min  Tale,  ønsker  jeg  at  sige,  at  jeg  aldrig 
forventer  at  høre  min  Ynglingssang:  »Kom  Hellige  fremad  og 
frygter  ej,  kun  med  Mod  fremad  drag«,  uden  at  jeg  tænker 
paa  min  lille  Søster,  der  døde  paa  Rejsen  hertil  og  blev  be- 
gravet paa  Sletterne,  men  senere  blev  opgravet  og  fortæret  af 
Ulvene,  min  Faders  første  Hustru  og  andre,  som  mistede 
deres  Liv  paa  Vandringen  hertil,  samt  den  enestaaende  Rejse 
af  Brigham  Young  og  Pionererne.  Jeg  er  taknemmelig  til 
Gud,  fordi  min  Fader  og  Moder  var  blandt  disse  tapre  og  tro- 
faste Pionerer,  der  havde  et  urokkeligt  Vidnesbyrd  om,  at 
Gud  lever,  at  Jesus  er  Kristus,  og  at  Joseph  Smith  er  en  sand 
Profet.  Naar  jeg  horer  denne  smukke  Salme:  »Gør  hvad  er 
ret«,  saa  ønsker  jeg  af  hele  min  Sjæl  at  opmuntre  mine 
Soskende  til  at  følge  de  Tanker,  som  indeholdes  i  Særdeles- 
hed i  det  sidste  Vers  af  denne  Salme: 

»Gør  hvad  er  ret,  thi  nu  Lænkerne  brydes, 
Aagene  splintres,  selv  Mørket  er  spredt. 
Haabet  om  Frihed  af  Folkene  nydes, 
Sandheden  sejrer;  gør  altid  kun  ret. 

Gør  hvad  er  ret,  lad  saa  Følgerne  komme. 
Svigt  ej  i  Kampen  for  Friheds  Idræt, 
modigen  fremad  til  Prøven  er  omme, 
Gud  Dig  beskærmer,  gør  derfor  kun  ret. 

Gud  velsigne  Eder  alle,  Amen. 


JULE-TANKER. 

»Eder  er  i  Dag  en  Frelser  født,  som  er  den  Herre  Kristus  i 
Davids  Stad!«  Saaledes  lød  det  glade  Budskab  fra  Englene  til 
Hyrderne  paa  Marken  hin  Julenat,  da  Jødernes  Konge,  Jesus 
Kristus,  fødtes  i  Betlehem  af  Jomfru  M  aria.  Sekler  er  henrunden 

siden  Julestjernen  første  Gang  skinnede  over  Jorden,  fuld 
af  Glans  og  Styrke  som  ingen  anden  Stjerne,  og  som  Vis- 
mændene fra  Østerland  blev  var  og  drog  efter  for  at  finde 
Vejen  til  Krybben  med  det  lille  Jesubarn,  thi  de  vidste 
det  var  Jødernes  Konge,  der  var  født,  og  de  bragte  Barnet 
al  Anerkendelse  og  takkede  Gud  for  sin  Gave  til  Menneskene, 
thi  der  staar  skrevet:  »O,  Betlehem,  Betlehem,  Du  skal 
ingenlunde  kaldes  liden  iblandt  Juda  Stæder,  thi  af  Dig 
skal  udgaa  en  Fyrste,  som  skal  være  mit  Folks,  Israels 
Hyrde!« 

Julen  (Jesus  Fødselsdag)  har  siden  været  en  af  Menne- 
skenes største  Højtider.  Ingen  Glæde  er  vel  mere  forbunden 
med  Lyksalighed  for  de,  som  kende  Livet,  end  naar  de 
modtager  et  af  de  uskyldige  smaa  Børn  i  deres  Varetægt. 
Og  hvert  Aar,  paa  den  Dag,  de  fik  det,  mindes  de  den 
med  al  Ømhed  og  Kærlighed,  da  deres  Livsblomst  ud- 
sprang og  virkede  i  al  sin  Skønhed.  Hvorfor  skulde  vi  da 
ikke  af  Hjertet  takke  vor  himmelske  Fader  og  med  en  sand 
Forstaaelse  mindes  den  Dag  da  Gud  sendte  sin  Søn,  den 
enbaarne,  for  at  hver  den,  som'  tror  paa  ham  (og  lyder 
hans  Bud),  ikke  skal  fortabes,  men  have  et  evigt  Liv.  Han, 
som  løste  os  fra  Døden  og  tilvejebragte  Opstandelse  og 
evigt  Liv  til  alle  Trofaste.  Hans  Ord  er  Livet  til  dem,  som 
følger  ham,  og  dyrebare  er  de  Løfter,  han  gav,  som  op- 
fyldes den  Dag  han  kommer  tilbage  i  al  sin  Majestæt  som 
Kongernes  Konge  og  Herrernes  Herre  for  at  regere  Jorderige. 
Derfor:  »Ære  være  Gud  i  det  Højeste,  Fred  paa  Jord  og 
iblandt  Menneskene  en  Velbehagelighed.« 

W.  Muller. 


Glæder    Eder,    I    Retfærdige,   i    Herren,     og    priser    hans 
hellige  Ihukommelse. 

Klogskab  er  Sansernes  Dyd. 


377 
OM  STAMTAVLER  FRA  SKANDINAVIEN. 

(Fra  Bikuben.) 

Et  af  de  vanskeligste  Sporgsmaal  at  besvare,  som  vi  endnu 
har  modtaget,  er  folgende:  Naar  en  Genealog  i  Danmark  ikke 
vil  sende  den  af  ham  udarbejdede  Stamtavle  herover,  for  han 
har  faaet  Pengene  for  Arbejdet,  og  Bestilleren  ikke  vil  sende 
Betalingen,  for  han  har  faaet  Stamtavlen,  hvad  er  der  saa 
derved  at  gøre? 

Vi  indrommer,  at  vi  kommer  til  at  lade  Sporgsmaalet  gaa 
videre.  Men  hvis  nogen  skulde  sporge,  hvorfor  et  saadant  For- 
hold gor  sig  gældende,  da  har  vi  Svaret  paa  rede  Haand:  Det 
er  fordi,  vi  herovre  har  haft  med  uærlige  Genealoger  at  gore, 
og  fordi  Genealogerne  har  haft  med  uærlige  Folk  at  gore. 

Og  vi  bruger  Ordet  uærlig  uden  Forbehold. 

Det  er  uærligt  at  modtage  Forskudsudbetaling  paa  Slægt- 
registre og  saa  intet  gore  ved  det,  men  uden  videre  stikke 
Pengene  i  Lommen.  Genealoger  baade  i  Danmark  og  Norge 
har  baaret  sig  saaledes  ad.  Og  at  de  var  Medlemmer  af  Kir- 
ken, er  ingen  formildende  Omstændighed.  Det  gor  deres 
Handlemaade  saa  meget  mere  uærlig.  Naar  Folk  her  bliver 
saa  interesserede  i  deres  afdode  Slægtninge,  at  de  anmoder  en 
Genealog  om  at  samle  deres  Slægtregister,  og  de  saa,  naar 
dette  er  færdigt,  ikke  vil  betale  for  det,  da  er  de  uærlige.  Et 
Slægtregister  har  aldeles  ingen  Værdi  for  andre  end  den,  det 
er  udarbejdet  for,  og  kan  derfor  ikke  gores  i  Penge  af  Gene- 
alogen.  Naar  Bestilleren  ikke  betaler  for  det,  er  det  spildt  Ar- 
bejde. Dersom  De  foler  Dem  paavirket  til  at  faa  Deres  Slægt- 
register samlet,  men  ikke  har  Penge  at  betale  for  det  med 
eller  er  sikker  paa  at  kunne  skaffe  dem,  da  er  det  ikke  Elias' 
Aand,  der  har  paavirket  Dem,  og  det  er  tvivlsomt,  om  De  vil 
have  nogen  Velsignelse  af  at  benytte  et  Slægtregister,  som  en 
anden  har  samlet  og  ikke  har  faaet  Betaling  for.  Uærlige 
Folk  kan  nemlig  ikke  arve  celestial  Herlighed. 

Advarsler  har  været  publiserede  mod  at  sende  Penge   til 

selvbestaltede  Genealoger,  før  Arbejdet  var  udført,  netop  fordi 
saadanne  har  misbrugt  Folks  Tillid.  Naar  De  altsaa  vil  have 
Stamtavler  fra  disse,  da  er  det  sikrest  at  sende  Betalingen 
gennem  Missionspræsidenten  og  lade  ham  udbetale  Pengene, 
naar  Arbejdet  er  gjort.  Da  har  baade  De  og  Genealogen  Ga- 
ranti for,  at  hver  især  faar,  hvad  de  skal  have,  og  er  Gene- 
alogen hæderlig,  kan  han  intet  have  at  indvende  mod  en  saa- 
dan  Ordning. 

Hvad  det  imidlertid  ogsaa  er  værd  at  huske  paa  er,  at  en- 
hver, der  har  kigget  ind  ad  Vinduerne  i  et  Arkiv,  ikke  derfor 
er  Genealog.  Der  skal  visse  Skolekundskaber  til,  ligesom  det 
fordrer  betydelig  Erfaring  og  specielt  Studium  at  udarbejde 
paalidelige  Stamtavler.  Baade  i  Danmark  og  Norge  er  der 
autoriserede,  af  Staten  ansatte  Genealoger,  som  er  øvede  og 
erfarne  i  dette  Arbejde,  og  som  laver  Stamtavler  for  private 
Folk,  saavidt  deres  Tid  tillader.  Der  er  ogsaa  Genealoger,  som 
udelukkende  beskæftiger  sig  med  at  samle  Slægtregistre,  og 
flere  af  disse  har  udført  fortræffeligt  Arbejde,  men  enkelte  af 
dem,  der  havde  rekvireret  Stamtavler,  har  nok  været  mindre 
fortræffelige  Betalere.  En  Genealog  i  Danmark  har  saaledes 
tilgode  for  3  Stamtavler,  hvoraf  de  to  var  bestilt  fra  Salt  Lake 
City,  og  har  ventet  paa  sit  Tilgodehavende  i  halvandet  Aar 
og  venter  endnu.  Det  drejer  sig  ialt  om  4  å  5  Hundrede  Kro- 
ner, hvilket  jo  ogsaa  er  Penge,  selv  for  en  Genealog.  Det  er 
at  haabe,  at  disse  Linjer  kommer  rette  Vedkommende  for  Øje, 
og  at  de  imødekommer  deres  Forpligtelser.  I  Forbindelse 
hermed  kommer  vi  til  at  tænke  paa  afdøde  Jens  Jensen,  der 
udførte  genealogisk  Arbejde  i  Danmark  i  mange  Aar,  og  hvor 
Nedskriveren  blev  bekendt  med  ham.  Han  havde  nok  ogsaa 
en  Del  tilgode,  som  han  efter  eget  Udsagn  aldrig  ventede  at 
faa.  Nogle  af  disse  sendte  dog  en  Krans  til  hans  Ligkiste! 

Skandinaverne  i  Zions  Dale  er  meget  ivrige  i  at  søge  efter 
deres  Døde  for  ifølge  deres  Tro  at  kunne  være  dem  til  Vel- 
signelse. Hundrede  af  Slægtregistre  er  bleven  sendt  herover, 
og  med  ganske  faa  Undtagelser  har  Betalingen  af  dem  været 

en  Æressag.  Derfor  er  det  beklageligt,  at  enkelte  uærlige  In- 
divider tor  tillade  sig  at  ødelægge  den  gensidige  Tillid,  der  er 
saa  vigtig  for  godt  Samarbejde  især  imellem  Folk,  der  er  saa 
langt  fjernede  fra  Jiinanden. 


MENNESKETS  AFSPEJLING. 

(Af  O.  Siveet  Marden.) 

Hver  Gang  man  gør  Uret,  svækker  man  sig  selvJ  Paa 
den  Maade  gaar  det  til,  at  saa  mange  afskærer  sig  næsten 
aldeles  fra  bevidst  Forbindelse  med  det  guddommelige, 
idet  de  kapper  Tovene,  Retfærdighedens,  Sandhedens,  Kær- 
lighedens og  Pligtens  Ankertov,  og  saaledes  berøves  deres 
Kraft. 

Vort  største  Forræderi  begaar  vi  mod  os  selv.  Hver  uret 
Handling  overskærer  en  Streng  i  den  Snor,  der  forbinder 
os  med  vor  Gud.  Dette  forklarer,  hvorledes  en,  der  har 
været  en  Helt,  kan  —  gennem  sine  egne  forbryderiske  Hand- 
linger —  blive  til  en  Kujon.  Han  har  afbrudt  Forbindelsen 
med  sin  Fader  og  Skaber,  og  Bevidstheden  om  denne  Ad- 
skillelse fra  det  store  Princip,  han  havde  modtaget  ovenfra, 
giver  ham  en  Følelse  af  Isolerethed,  Usikkerhed,  Hjælpe- 
løshed —  en  Følelse  af,  at  han  kun  er  en  Brøkdel  af, 
hvad  han  skal  være. 

Hver  Gang  vi  gør  Uret,  afviger  fra  Sandheden,  begaar 
en  uhæderlig,  uværdig  Handling,  gør  os  skyldige  i  lav, 
foragtelig  Opførsel,  svækker  vi  Almagtens  Tag  i  os  og  bliver 
derigennem  Bytte  for  alle  Slags  Frygt  og  Tvivl  og  bange 
Anelser.  Adskilte  fra  Guddomskraften  føler  vi  os  saa 
hjælpeløse  som  et  lille  Barn  i  Mørke. 

Mennesket  begynder  at  indse,  at  hans  Kraft,  Held  og 
Lykke  retter  sig  efter,  hvor  meget  han  er  sig  sin  Forbin- 
delse med  Guddommen  bevidst,  og  hans  Styrke  eller  Svag- 
hed beror  paa,  om  han  holder  denne  Forbindelse  hellig 
og  ukrænkelig,  eller  om  han  bryder  den. 

Alle  vore  Ulykker  kommer  fra  vor  Følelse  af  Uoverens- 
stemmelse med  Uendelighedens  Udspring.  Bekymring,  Angst 
og  Uro  er  utvetydige  Beviser  paa,  at  vi  har  mistet  vor 
Forbindelse  med  Gud,  er  kommen  bort  fra  de  hjemlige  Stier, 
ud  af  Harmoni  med  Uendeligheden,  med  det  store  Livsprincip. 

Naar  vi  føler  vort  Samfund  med  ham,  naar  vi  bliver  os 
denne   guddommelige  Forening   fuld    bevidst,  vil   alle  vore 

Ulykker  fly,  vore  Sygdomme  læges  og  vore  Synder  bortta- 
ges; ny  Kraft  tilføres  os;  vort  Mod  og  vor  Fortrøstning 
mangedobler  vore  Muligheder. 

Ingen  varig,  attraaværdig  Fred  og  ægte  Lykke  findes  borte  fra 
det  bevidste  Samfund  med  Guddommen.  I  det  ældes  vi  aldrig.  I 
Stedet  for  at  gaa  tilbage  med  Aarene,  fornyer  vi  stadig  vor  Ung- 
dom og  skrider  uafbrudt  frem  mod  større  Velsignelser.  Intet 
kan  afbryde  vor  Forbindelse  mod  Guddommen,  skille  os 
fra  Gud,  uden  Synd.  I  samme  Forhold  som  vi  mister  de 
Egenskaber,  der  udgør  den  guddommelige  Natur,  som  vi  er 
Arvinger  til  —  Retfærdighed,  Sandhed,  Fred  og  Kærlighed  — 
i  samme  Forhold  brydes  Strømmen  mellem  Gud  og  os. 


DIGT. 


Dybt  hælder  nu  det  gamle  Aar, 

træt  ganger  det  til  Hvile, 

vi  haaber  bedre  nye  Kaar 

maa  i  dets  Fodspor  ile. 

Alt  hvad  det  bød  af  ondt  og  godt 

er  os  en  hjælpsom  Lære, 

fra  Hytten  indtil  Kongens  Slot 

vil  det  til  Gavn  os  være. 

Og  for  alt  skønt  vi  tappert  stred, 
som  vi  af  Hjertet  hued, 
dybt  i  vort  Indre  bragte  Fred 
naar  vi  i  Braaddyb  skued; 
lad  aldrig  Mørket  trænge  sig 
ind  paa  Din  Vej  hernede, 
lad  Lysets  Væld  betage  Dig, 
Din  Evighed  berede. 


W.  Muller. 

